КОМИ РЕСПУБЛИКАСА ЮРАЛЫСЬЛÖН ИНДÖД

**Коми Республикаса культура министерство йылысь**

Шуа:

1. Вынсьöдны Коми Республикаса культура министерство йылысь положение содтöдын индöм серти.

2. Коми Республикаса культура министерстволы лэдзны босьтны министрöс кык вежысьöс, на лыдын министрöс öти медводдза вежысьöс.

3. Тайö Индöдыс вынсялö сiйöс кырымалöмсянь.

Коми Республикаса Юралысь В.Торлопов

Сыктывкар

2009 вося август 11 лун

89 №

ВЫНСЬÖДÖМА

Коми Республикаса Юралысьлöн

2009 во август 11 лунся 89 №-а Индöдöн

(содтöд)

Коми Республикаса культура министерство йылысь

**ПОЛОЖЕНИЕ**

І. Панас

1. Коми Республикаса культура министерство (водзö – Министерство) лоö Коми Республикаса олöмö пöртысь власьт органöн, кодi збыльмöдö культура, искусство, кинематография, культура наследие объектъяс видзан, наöн вöдитчан, наöн йöзöс тöдмöдан юкöнын (водзö – культура да искусство юкöн) государственнöй политика да веськöдлö наöн нормативнöй правовöй боксянь, а сідзжö лоö Коми Республикаса олöмö пöртысь власьт уполномочитöм органöн, кодi культура наследие объектъяс государствосянь дöзьöритан юкöнын Коми Республика мутасын нуöдö государственнöй контроль.

2. Министерство аслас уджын мыджсьö Россия Федерацияса Оланподув да Коми Республикаса Оланподув, федеральнöй оланпасъяс да Коми Республикаса оланпасъяс, Россия Федерацияса да Коми Республикаса мукöд нормативнöй правовöй акт, а сiдзжö тайö Положение вылö.

3. Министерство вöчö ассьыс уджсö кыдзи ас кежас, сiдзи и олöмö пöртысь федеральнöй власьт органъяскöд, Коми Республикаса государственнöй органъяскöд, меставывса асвеськöдлан органъяскöд, общественнöй öтувъяскöд да мукöд организациякöд йитöд кутöмöн.

4. Министерстволöн инпасыс – Сыктывкар.

ІІ. Уджмогъяс, удж

5. Министерство урчитöм удж юкöнын збыльмöдö татшöм уджмогъяс:

1) нуöдö культура да искусство юкöнын Коми Республика мутасын олысь войтыръяслысь аслыспöлöслунъяс да интересъяс тöд вылö босьтöмöн öтувъя государственнöй политика;

2) индöм ногöн дасьтö да пыртö Коми Республикаса Юралысьлы, Коми Республикаса Правительстволы культура да искусство юкöнын Коми Республикаса оланпас да Коми Республикаса мукöд правовöй акт балаяс;

3) анализируйтö культура юкöнын услугаяс рыноклысь серпассö да отсалö лöсьöдны тайö юкöнын услугаяс паськöдöмлы условиеяс;

4) вöчö анализ, планируйтö да дасьтö Коми Республика мутасын культура да искусство юкöнын федеральнöй, республиканскöй да ведомственнöй торъя мога уджтасъяс, мероприятие планъяс олöмö пöртöм йылысь отчётносьт;

5) участвуйтö аслас компетенцияын индöм ногöн лöсялана кадколаст кежлö Коми Республикаса социально-экономическöй сöвмöмлысь прогноз лöсьöдöмын, Коми Республикаын республиканскöй торъя мога уджтасъяс, а сідзжö Коми Республикаса республиканскöй бюджет балаяс дасьтöмын;

6) экономика боксянь анализируйтö культура да искусство юкöнын Коми Республикаса государственнöй учреждениеяслысь уджсö (водзö – государственнöй учреждениеяс) да вынсьöдö налöн уджын экономика петкöдлан лыдпасъяс, видзöдö государственнöй учреждениеясын сьöм да овмöс удж да эмбур комплексöн вöдитчöм бöрся;

7) индöм ногöн нуöдö государственнöй заказ дасьтöм, иналöм кузя государственнöй заказчиклысь удж;

8) индöм ногöн Коми Республикалöн республиканскöй бюджетса сьöмöн вöдитчö да сьöмсö босьтö сы мында, мыйта индöма Министерство да Коми Республикаса государственнöй учреждениеяс видзöм вылö да Министерстволы урчитöм уджсö збыльмöдöм вылö;

9) государственнöй учреждениеяслöн уджöн веськöдлö организационно-методическöя, координируйтö уджсö да видзöдö та бöрся;

10) индöм ногöн пыртö Коми Республикаса Правительствоö государственнöй учреждениеяс лöсьöдöм, реорганизуйтöм да бырöдöм кузя вöзйöмъяс;

11) индöм ногöн вынсьöдö государственнöй учреждениеяслысь уставъяс;

12) вынсьöдö государственнöй учреждениеясса юрнуöдысьяслы аттестация нуöдан пöрадок йылысь положение;

13) индöм ногöн нуöдö государственнöй учреждениеясса юрнуöдысьяслы аттестация;

14) сетö меставывса асвеськöдлан органъяслы культура да искусство юкöнын консультативнöй да методическöй отсöг;

15) профессиональнöй искусство, культура да кинематография сöвмöмсö прогнозируйтö, планируйтö, анализируйтö, государственнöй учреждениеяслöн уджö отсалö пыртны искусство, музей да библиотека удж юкöнъясын ас муса да суйöрсайса опыт;

16) котыртö киновидеофонд лöсьöдöм да киновидеофильмъяс прокат вылö условиеяс;

17) индöм ногöн участвуйтö Коми Республикаса государственнöй библиотека да музей фондъяс котыртöмын, ыдждöдöмын, наöн йöзöс тöдмöдöмын да видзöмын;

18) индöм ногöн збыльмöдö культура да искусство юкöнын регионкостса да войтыркостса йитöдъяс;

19) Россия Федерацияса субъектъяслöн олöмö пöртысь власьт органъяслöн компетенцияын, мый артыштöма законодательствоöн, туялö национальнöй кадръяс дасьтан да используйтан могъяс да Коми Республикаса олöмö пöртысь власьт мукöд органкöд öтвылысь дасьтö лöсялана велöдан учреждениеясын найöс велöдöм кузя вöзйöмъяс;

20) индöм ногöн котыртö культура да искусство юкöнын специалистъясöс дасьтöм, выльысь велöдöм да тöдöмлунъяс кыпöдöм;

21) индöм ногöн аслас компетенцияын культура да искусство юкöнын пыртö содтöд тöдöмлун сетан, уджсикасын шöр тöдöмлуна велöдан учреждениеяслы отсöг сетöм кузя вöзйöмъяс;

22) индöм ногöн участвуйтö культура да искусство юкöнын челядьлы содтöд тöдöмлун сетан муниципальнöй велöдан учреждениеясын аттестация нуöдöм вылö материалъяс дасьтöмын;

23) индöм ногöн вöзйö сетны культураса, искусствоса да кинематографияса уджалысьяслы государственнöй наградаяс, индöм ногöн пыртö Коми Республикаса Правительстволысь премияяс сетöм кузя вöзйöмъяс;

24) индöм ногöн видлалö уличаяслы, изэрдъяслы да оланiнъяслы, а сідзжö Коми Республикаса государственнöй öтувъя предприятиеяслы да государственнöй учреждениеяслы государственнöй да общественнöй деятельяслысь, наукаса да культураса йöзлысь, мукöд нималана йöзлысь нимъяссö сетöм йылысь вöзйöмъяс;

25) индöм ногöн видлалö Коми Республикаса тöдчана уджалысьясöс, мукöд нималана йöзöс нэм кежлö нимöдöм могысь мемориальнöй пöвъяс вöчöм йылысь вöзйöмъяс;

26) участвуйтö йöзкост творчество видзан да сöвмöдан юкöнын научнöя подулалöм региональнöй политика збыльмöдöмын;

27) отсалö самодеятельнöй йöзкост творческöй коллективъяслы, мичаторъяс вöчалысь коллективъяслы, ас кежысь уджалысь мастеръяслы выставкаяс котыртöмын, творческöй конкурсъяс да мукöд мероприятие, мый веськöдöма йöзкост творчество видзöм да сöвмöдöм вылö, нуöдöмын да участвуйтöмын;

28) участвуйтö художествоа донаторйöн лыддян йöзкост мичаторъяслысь образец лыддьöг дасьтöмын олöмö пöртысь федеральнöй власьт лöсялана органöн найöс регистрируйтöм могысь;

 29) законодательствоöн индöм компетенцияын федеральнöй киын кутан да Коми Республикаса киын кутан культура наследие объектъяс видзö, наöн вöдитчö, наöн йöзöс тöдмöдö да федеральнöй да регионса тöдчанлуна культура наследие объектъяс государствосянь дöзьöритö;

30) аслас компетенцияын дасьтö да збыльмöдö федеральнöй да регионса тöдчанлуна культура наследие объектъяс государствосянь дöзьöритöм кузя мероприятие планъяс да федеральнöй киын кутан да Коми Республикаса киын кутан культура наследие объектъяс видзöм, наöн вöдитчöм, наöн йöзöс тöдмöдöм кузя мероприятие планъяс;

31) нуöдö историко-культурнöй донаторйöн лыддьöм объектъяс корсьöм да учёт вылö босьтöм кузя да Россия Федерацияса войтырлöн культура наследие объектъяс (история да культура памятникъяс) öтувъя государственнöй реестрö пыртны вöзйöм кузя удж (водзö – культура наследие объектъяслöн реестр);

32) историко-культурнöй экспертизалöн кывкöртöдъяс подув вылын дасьтö да сетö Коми Республикаса Правительствоö регионса тöдчанлуна культура наследие объектъяслысь историко-культурнöй тöдчанлуна категориясö вежöм йылысь юалöм решитöм вылö да регионса да меставывса (муниципальнöй) тöдчанлуна аддзöм культура наследие объектъяс культура наследие объектъяс реестрö пыртöм йылысь юалöм решитöм вылö документъяс;

33) оформитö федеральнöй тöдчанлуна культура наследие объектъяс серти культура наследие объектъясöн вöдитчысьяслысь да кутысьяслысь видзан могъяссö – олöмö пöртысь власьт федеральнöй органкöд сёрнитчöмöн, кодi нуöдö йöзöс юöртан средствоясын контроль да дöзьöр, культура наследие объектъяс видзöм да регионса тöдчанлуна культура наследие объектъяс видзöм кузя удж;

34) законодательство серти индö регионса тöдчанлуна историко-культурнöй заповедниклысь мудор да сöгласуйтö меставывса (муниципальнöй) тöдчанлуна историко-культурнöй заповедник котыртан пöрадок, сылысь мудор да сiйöс видзан режим;

35) индöм ногöн индö нималана места мутасöн вöдитчанногсö, индö тайö мутасöн вöдитчöмын дзескöдöмъяс да регионса тöдчанлуна культура наследие объектъяс да меставывса (муниципальнöй) тöдчанлуна культура наследие объектъяс кузя, мыйясöс колö пыртны Россия Федерацияса кар стрöитан кодекс серти стрöитчан правилöясö да мутасъяс зонируйтан схемаясö, нималана места мутасын овмöс нуöдöм вылö, проектируйтöмын да стрöитчöмын корöмъяс;

36) дасьтö федеральнöй да регионса тöдчанлуна культура наследие объектъяс видзан зонаяслысь проектъяс;

37) индöм ногöн сöгласуйтö историческöй поселениеяс вылö кар стрöитан документация да культура наследие объектъяс мутасын да найöс видзан зонаясын индöм кар стрöитан регламентъяс, кутшöмъясöс пыртöма муниципальнöй юкöнъяслöн стрöитчан правилöясö;

38) законодательствоöн индöм компетенцияын нуöдö государственнöй историко-культурнöй экспертиза;

39) индöм ногöн сетö культура наследие объектъяс видзöм кузя заданиеяс да разрешениеяс, а сiдзжö сöгласуйтö федеральнöй тöдчанлуна культура наследие объектъяс (торъя культура наследие объектъяс кындзи, лыддьöгсö кодъяслысь вынсьöдö Россия Федерацияса Правительство), регионса тöдчанлуна культура наследие объектъяс да аддзöм культура наследие объектъяс серти культура наследие объектъяс видзöм кузя удж нуöдöм вылö проектнöй документация;

40) сöгласуйтö федеральнöй тöдчанлуна культура наследие объектъяслöн (торъя культура наследие объектъяс кындзи, лыддьöгсö кодъяслысь вынсьöдö Россия Федерацияса Правительство), регионса тöдчанлуна культура наследие объектъяслöн да аддзöм культура наследие объектъяслöн мутасын да культура наследие объектъяс видзан зонаын му юклан, муöн вöдитчан, стрöитчан, видз-му бурмöдан, овмöсса да мукöд удж нуöдöм вылö уджъяс;

41) законодательствоöн индöм компетенцияын сетö федеральнöй да регионса тöдчанлуна культура наследие объектъяс вылын му юклан, муöн вöдитчан, стрöитчан, видз-му бурмöдан, овмöсса да мукöд удж нуöдöм вылö разрешениеяс;

42) законодательство серти заказчикъяслы да удж вöчысьяслы сетö муöн вöдитчан, стрöитчан, видз-му бурмöдан, овмöсса да мукöд удж дугöдлöм йылысь гижöда предписаниеяс, нуöдöмыс мыйяслöн вермас омöльтны культура наследие объектъяссö, торкны сылысь вежласьтöмлунсö да тыр-бурлунсö, а сiдзжö сетö дугöдлöм уджъяс бöр заводитöм вылö, Министерстволöн предписание серти мый вöлi дугöдлöма, гижöда разрешениеяс;

43) индö культура наследие объектъяс видзан федеральнöй органкöд сöгласуйтöмöн федеральнöй тöдчанлуна культура наследие объектъяс вылын юöртан гижöдъяс да пасъяс да сöгласуйтö юöртан гижöдъяссö да пасъяссö регионса тöдчанлуна культура наследие объектъяс вылын;

44) законодательствоöн индöм компетенцияын нуöдö государственнöй контроль культура наследие объектъяс видзан, наöн вöдитчан, наöн йöзöс тöдмöдан юкöнын да законодательство серти государствосянь дöзьöритö культура наследие объектъяс;

45) законодательствоöн индöм компетенцияын видзöдö культура наследие объектъяс бöрся, кутшöмъясöс пыртöма культура наследие объектъяс реестрö, да аддзöм культура наследие объектъяс бöрся;

46) историко-культурнöй экспертизалöн кывкöртöдъяс подув вылын пыртö Коми Республикаса Правительствоö культура наследие объектъяс мутасын либö сылöн вежласьтöмлунлы да тыр-бурлунлы грöзитiгöн сылöн видзан зонаясын транспортнöй средствояслысь ветлöмсö чинтöм либö дугöдöм кузя вöзйöмъяс;

47) индöм ногöн сöгласуйтö бырöм культура наследие объектъяс федеральнöй бюджет тшöт весьтö бöр кыпöдöм йылысь представление;

48) индöм ногöн сöгласуйтö Коми Республика мутасын федеральнöй тöдчанлуна историко-культурнöй заповедник котыртан пöрадок, сылысь мудор да сiйöс видзан режим;

49) котыртö регионса тöдчанлуна историко-культурнöй заповедникъяс;

50) збыльмöдö Коми Республика мутасын удж видзан юкöнын государственнöй политикалысь медшöр туйвизьяс «Удж видзан юкöнын öткымын юалöм йылысь» Коми Республикаса Правительстволöн 2008 во январ 29 лунся 16 №-а шуöмöн индöм компетенцияын;

51) котыртö да збыльмöдö государственнöй учреждениеясын пöжарысь видзчысян мераяс лöсьöдöм да олöмö пöртöм;

52) котыртö да дасьтö Министерствоöс мобилизуйтан дасьтöм, мобилизуйтöм серти, Министерствоса сотрудникъяслы, кодъяс лоöны запасын, нуöдö воинскöй учёт да бронирование, координируйтö да контролируйтö государственнöй учреждениеясын мобилизация кежлö дасьтысян удж, воинскöй учёт да бронирование кузя мероприятиеяс;

53) збыльмöдö войтырöс дорйöм кузя мероприятиеяс Коми Республикаын войтырöс доръян удж котыртöм да нуöдöм йылысь положение серти, мый вынсьöдöма Коми Республикаса Юралысьлöн 2008 во октябр 13 лунся 97 №-а Индöдöн;

54) олöмö пöртысь федеральнöй власьт органö, кодi видзöдö культура наследие объектъяс видзан юкöнын законодательствоö кутчысьöм бöрся, ас кадö сетö:

быд квартал сетöм субвенцияяс видзöм йылысь отчёт;

мукöд документ да юöр, мый колö, медым нуöдны контроль да дöзьöр Россия Федерацияöн Коми Республикаса государственнöй власьт органъяслы сетöм уджмогъяссö тырвыйö да колана ног збыльмöдöмлы;

55) Россия Федерацияса законодательство да Коми Республикаса нормативнöй правовöй актъяс серти видзö юöр сетан ресурсъяс, а сідзжö законодательствоöн индöм компетенцияын государственнöй гусятор кутысь юöръяс;

56) индöм ногöн Министерство компетенцияö пырысь юалöмъяс кузя примитö гражданаöс, ас кадö видлалö гражданалысь шыöдчöмъяс, на серти примитö решениеяс да законодательствоöн индöм кадколастö ыстö шыöдчысьяслы вочакыв;

57) Россия Федерацияса законодательство серти нуöдö архив документъяс, кутшöмъяс чукöрмисны Министерстволöн уджын, комплектуйтöм, видзöм, учёт вылö босьтöм да наöн вöдитчöм кузя удж;

58) збыльмöдö Россия Федерацияса законодательство да Коми Республикаса законодательство серти мукöд мог.

6. Министерстволöн сылы урчитöм уджмогъяс да уджъяс збыльмöдöм вылö эм право:

1) аслас компетенцияын лэдзны правовöй актъяс (тшöктöдъяс, инструкцияяс), дасьтыны методическöй рекомендацияяс;

2) индöм ногöн корны да босьтны Министерство водзö пуктöм могъяс да уджъяс збыльмöдöм вылö колана материалъяс да юöр олöмö пöртысь власьт органъяссянь, меставывса асвеськöдлан органъяссянь, наука туялан да мукöд организациясянь;

3) индöм ногöн лöсьöдны Министерство бердын координационнöй да консультативнöй органъяс (комиссияяс, сöветъяс, уджалан группаяс да мукöд) да вынсьöдны на йылысь положениеяс;

4) сетны Министерство компетенцияö пырысь юалöмъяс кузя ведомствокостса комиссияясö, сöветъясö, туялан коллективъясö да экспертнöй группаясö ассьыс петкöдлысьясöс пыртöм кузя вöзйöмъяс;

5) аслас компетенцияын участвуйтны Министерстволöн Коми Республикаса да Россия Федерацияса субъектъяслöн государственнöй власьт органъяскöд, меставывса асвеськöдлан органъяскöд ёртасян артмöдчöм, сёрнитчöм, уджтас да план балаяс дасьтöмын да найöс збыльмöдöмын;

6) пыртны Коми Республикаса Юралысьлы да Коми Республикаса Правительстволы Министерствоöн веськöдлöм да удж бурмöдöм кузя вöзйöмъяс;

7) индöм ногöн индыны ведомственнöй наградаяс да сетны найöс урчитöм уджын ыджыд вермöмъясысь гражданалы.

III. Удж котыртан пöрадок, организационнöй тэчас

7. Министерствоöн веськöдлö министр, кодöс культура да историко-культурнöй наследие юкöнын государственнöй политика нуöдысь да нормативно-правовöя регулируйтысь олöмö пöртысь власьт федеральнöй органкöд сёрнитчöмöн индö чинö да мездö чинысь Коми Республикаса Юралысь.

Министр сöмын ачыс кывкутö Министерство водзö пуктöм уджмогъяс збыльмöдöмысь да урчитöм удж юкöнын збыльмöдö государственнöй политика.

Министрлöн эмöсь вежысьяс, кодъясöс Россия Федерацияса законодательствоöн да Коми Республикаса законодательствоöн индöм пöрадок серти индöны чинö да мездöны чинысь.

Министрöс вежысьяс уджалöны Министерство нимсянь доверенносьттöг министрöн индöм правояс да могъяс серти.

Кор министрыс мыйкö дыра абу, сэки сылысь могъяссö збыльмöдö министрöс медводдза вежысь, а кор абу министрöс медводдза вежысь – министрöс вежысь.

Кор эм министрлöн прöст чин, сэки министрлысь могъяс сетöм йылысь решение примитö Коми Республикаса Юралысь.

8. Министерстволысь медыджыд штат лыд индö Коми Республикаса Правительство.

Министерстволöн тэчас юкöдувъясöн лоöны финансöвöй веськöдланiн да медшöр туйвизьяс серти юкöнъяс:

1) профессиональнöй искусство;

2) федеральнöй уджтасъясöн да муниципальнöй юкöнъяскöд удж кузя;

3) социально-культурнöй да юöр сетан да аналитическöй удж;

4) велöдан заведениеяс да государственнöй учреждениеяскöд йитöд кутöм;

5) организационнöй да кадръяскöд удж;

6) культура наследие объектъяс видзöм кузя.

Финансöвöй веськöдланiнö пырöны юкöнъяс:

а) планируйтан, финансируйтан, анализ да контроль нуöдан;

б) бухгалтерскöй учёт да отчётносьт;

в) производственно-техническöя могмöдöм, войтырöс дорйöм.

Министерстволысь тэчас вынсьöдö Коми Республикаса Юралысь культура да историко-культурнöй наследие юкöнын государственнöй политика нуöдысь да нормативно-правовöя регулируйтысь олöмö пöртысь федеральнöй власьт органкöд сёрнитчöмöн.

9. Министр:

1) веськöдлö Министерстволöн уджöн öткöн веськöдлöм подув вылын да сöмын ачыс кывкутö Министерство водзö пуктöм могъяс збыльмöдöмысь;

2) индöм ногöн пыртö Коми Республикаса Юралысьлы да Коми Республикаса Правительстволы видлалöм вылö Министерство компетенцияö пырысь юалöмъяс кузя Коми Республикаса правовöй акт балаяс;

3) юклö могъяс министрöс вежысьяс да Министерство тэчаслöн юкöдувса юрнуöдысьяс костын;

4) вынсьöдö Коми Республикаса республиканскöй бюджетын индöм бюджетнöй ассигнованиеясын Министерство видзöм вылö рöскод смета;

5) индöм ногöн вынсьöдö Министерство аппаратлысь штат да Коми Республикаса республиканскöй бюджетын средствояс серти Министерство аппаратлысь штатнöй расписаниесö;

6) вынсьöдö Министерстволöн тэчасса юкöдувъяс йылысь положениеяс, чина инструкцияяс да аппаратса уджалысьяслысь чина регламентъяс;

7) аслас компетенцияын лэдзö тшöктöдъяс, инструкцияяс да сетö Министерствоса уджалысьясöн быть збыльмöдöм вылö индöдъяс;

8) законодательство серти Министерство аппаратса уджалысьясöс примитö удж вылö да мездö удж вылысь;

9) Министерствоса уджалысьясöс ошкö либö кыскö дисциплинарнöй кывкутöмö;

10) кырымалö учреждениеясса юрнуöдысьяскöд уджалан сёрнитчöмъяс;

11) доверенносьттöг петкöдлö Министерствосö государственнöй власьт органъяскöд, меставывса асвеськöдлан органъяскöд да организацияяскöд йитöдъясын, ёрдын, сетö доверенносьтъяс, восьтö банкъясын Министерстволысь тшöтъяс, вöчö сделкаяс, сы лыдын кырымалö сёрнитчöмъяс, да законодательствоöн индöм мукöд юридическöй удж.

10. Министерствоын котыртсьö коллегия, кодöн юрнуöдö министр. Коллегияö пырöны министрöс вежысьяс, Министерство аппаратлöн тэчас юкöдувъясса юрнуöдысьяс. Индöм ногöн коллегияö вермасны пырны мукöд государственнöй органса йöз, а сідзжö общественнöй öтувъяс да мукöд организация петкöдлысьяс.

Коллегияö быд торъя пырысьöс вынсьöдö да вежö министр.

Коллегия лоö министр бердын сöвещайтчан органöн да аслас заседаниеяс вылын видлалö Министерстволöн уджын тöдчана юалöмъяс. Коллегиялöн решениеяс оформитсьöны сёрнигижöдöн да пöртсьöны олöмö, кыдз век овлö, министрлöн тшöктöдöн.

11. Министерстволöн уджыс артмö министрöн вынсьöдöм удж регламент серти.

12. Министерство видзöм вылö рöскодыс могмöдсьö сьöмöн Коми Республикаса республиканскöй бюджет сьöм тшöт весьтö.

Россия Федерацияса субъектъяслöн государственнöй власьт органъясöн сетöм культура наследие объектъяс видзан, наöн вöдитчан, наöн йöзöс тöдмöдан да государствосянь дöзьöритан юкöнын Россия Федерацияса торъя уджмогъяс збыльмöдöм кузя Министерстволöн удж сьöмöн могмöдсьö федеральнöй бюджетысь воöм субвенцияяс тшöт весьтö.

13. Министерство лоö юридическöй кывкутысьöн, сылöн эм Коми Республикалöн государственнöй канпаса да коми да роч нима аслас печать, индöм образеца мукöд печать, штамп да бланк, Россия Федерацияса законодательство серти восьтöм тшöтъяс.

Исакова 17 718 пас